epeirogenese
Store norske leksikon,Realfag,Geologi,Tektonikk og strukturgeologi
Epeirogenese er en tektonisk prosess som forårsaker langsomme bevegelser i den kontinentale jordskorpen. Bevegelsene er i hovedsak vertikale. Resultatet av disse bevegelsene er hevning eller senkning av jordskorpen over et stort (flere hundre kilometer vidt) område, uten vesentlige strukturendringer som foldninger eller overskyvninger.
Vertikalbevegelsene kan være opp til et par tusen meter. De involverer bare veldig mild deformasjon av jordskorpen, og er veldig forskjellig fra de kraftige foldingene og overskyvningene som forbindes med fjellkjededannelse eller orogenese.Årsaken til epeirogenese er ofte uklar, men kan relatere til dype intrusjoner eller fasetransformasjoner (omkrystallisering) i dypere deler av jordskorpen, eller endringer i de termale forholdene i litosfæren.Den tertiære (neogene) landhevningen av Skandinavia kan regnes som en epeirogenetisk hendelse. Hevningen av Coloradoplatået i USA de siste 5 millioner år er et annet eksempel. Les mer i Store norske leksikon tektonikk